钦定古今图书集成/明伦汇编/交谊典/第096卷 > 尔雅 > 《嘲仲益春时殖兰甚勤比新东轩遂悉鉏去或者讥笑则曰予将易竹于此作此戏之》
## 钦定古今图书集成/明伦汇编/交谊典/第096卷 > 尔雅 > 《嘲仲益春时殖兰甚勤比新东轩遂悉鉏去或者讥笑则曰予将易竹于此作此戏之》

邹浩

“低檐荫茅竹，陋如野人居。夫子莞尔笑，曰此真吾庐。
庭前郁乔木，庭后有榛芜。芟削随手净，春兰殖扶疏。
光影动窗几，馨香袭文书。皎然纫佩心，邂逅同三闾。
尔来基构新，百事凌往初。突兀焕华屋，茅竹埽莫馀。
双楠庭之珍，斩伐殊荣枯。要使碧油幢，特立当阶除。
念念人勋业，不与蓬荜俱。兰虽不生门，安得逭诛锄。
剖琴如剖薪，烹鹤如烹鱼。珠玉抵飞鸟，镈钟委洪炉。
逝矣覆辙存，来车犹此涂。尚欲取修竹，永以娱朝晡。”
问竹竹无言，冷风一虚徐。